Meciul de Liga Campionilor dintre Atletico Madrid și Chelsea se va juca pe Arena Națională.
FRF anunță că partida Atletico Madrid – Chelsea din Liga Campionilor se va juca pe Arena Națională. Meciul va avea loc pe 23 februarie, ora 22, fără spectatori. Măsura vine după ce echipei britanice i-a fost interzis accesul pe teritorul Spaniei, din cauza cazurilor de Covid-19.
Partida Atletico Madrid – Chelsea din Liga Campionilor, care ar fi trebuit să se dispute pe stadionul Wanda Metropolitano din Madrid, a fost mutată la București, pe Arena Națională, dupa ce britanicilor le-a fost interzis accesul în Spania, din cauza numărului mare de cazuri de Covid-19 din Marea Britanie.Meciul din manșa tur a optimilor Ligii Campionilor este programat marți, 23 februarie 2021, de la ora 22:00, și se va disputa fără spectatori.Anunțul a fost făcut de Federația Română de Fotbal pe site-ul oficial.Cu 54.000 de locuri, Arena Națională a fost selectată pentru a găzdui acest joc fiind deja inclusă în circuitul UEFA EURO 2020 care va începe peste 4 luni. Pe Arena Națională se vor disputa patru partide de la EURO, trei din grupa C și o optime de finală.